Ο **Άρτουρς Μάρτινς Ζάγκαρς** (λετονικά: Artūrs Mārtiņš Žagars) (γενν. 21 Απριλίου 2000) είναι Λετονός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ. Η τελευταία ομάδα του ήταν η ΚΚ Νεβέζις.

Επαγγελματική σταδιοδρομία
--------------------------

 Ο Ζάγκαρς με τη Ζουβεντούτ Μπαδαλόνα το 2018
Το 2017, ο Ζάγκαρς υπέγραψε μακροχρόνιο συμβόλαιο με την ισπανική Ζουβεντούτ Μπαδαλόνα. Στις 11 Μαρτίου 2018, έκανε το ντεμπούτο του στο Πρωτάθλημα Ισπανίας, σκοράροντας 2 πόντους σε 7 λεπτά εναντίον της Μπασκόνια.

Τον Νοέμβριο του 2018, ο Ζάγκαρς υπέστη ρήξη συνδέσμου στον αστράγαλο και έμεινε εκτός δράσης μέχρι τις αρχές Μαρτίου 2019, μετά από χειρουργική επέμβαση.

Στις 19 Απριλίου 2019, ο Ζάγκαρς δηλώθηκε για το NBA Ντραφτ του 2019.

Στις 16 Φεβρουαρίου 2021, ο Ζάγκαρς δόθηκε δανεικός στην εσθονική ΜΚ Κάλεβ.

Στις 12 Ιανουαρίου 2022, δόθηκε δανεικός στη γερμανική Λέβεν Μπράουνσβαϊγκ.

Στις 20 Ιουλίου 2022, ο Ζάγκαρς υπέγραψε με την ΚΚ Νεβέζις. Σε 22 αγώνες πρωταθλήματος Λιθουανίας, είχε μέσο όρο 15,4 πόντους, 3 ριμπάουντ, 4,4 ασίστ και 1,1 κλέψιμο ανά αγώνα.

Εθνική ομάδα
------------

Ο Ζάγκαρς ονομάστηκε στην Κορυφαία Ομάδα του Ευρωπαϊκού Πρωταθλήματος Κ18 του 2018 στη Ρίγα, έχοντας κατά μέσο όρο 18,9 πόντους, 6,3 ασίστ και 1,9 κλέψιμο ανά αγώνα, καθώς οδήγησε την Εθνική Λετονίας Κ18 στην πρώτη της εμφάνιση σε τελικό, όπου κατέκτησε το αργυρό μετάλλιο στη διοργάνωση.

Ο Ζάγκαρς εκπροσώπησε την Εθνική Λετονίας στο Παγκόσμιο Κύπελλο του 2023, στο οποίο η ομάδα κατέκτησε την 5η θέση στο ντεμπούτο της. Επιπλέον, ο Ζάγκαρς πέτυχε το ρεκόρ ασίστ όλων των εποχών στο Παγκόσμιο Κύπελλο, δίνοντας 17 ασίστ σε έναν αγώνα εναντίον της Λιθουανίας.

Διακρίσεις
----------

### Εθνική Λετονίας Νέων

* Ευρωπαϊκό Πρωτάθλημα Κ18:  2018

Παραπομπές
----------

1. ↑  *RealGM*. 94659. Ανακτήθηκε στις 4  Απριλίου 2022.
2. ↑  Hein, David (30 Μαρτίου 2018). «Zagars inspired by former Joventut greats». EuroLeague. Ανακτήθηκε στις 19 Μαΐου 2019.
3. ↑  «U19 World Cup an 'amazing opportunity' for Latvia to put name out there, Zagars says». FIBA. 6 Μαΐου 2019. Ανακτήθηκε στις 19 Μαΐου 2019.
4. ↑  Askounis, John (20 Απριλίου 2019). «Louis Olinde among latest Europeans entering NBA draft». EuroHoops. Ανακτήθηκε στις 19 Μαΐου 2019.
5. ↑  «Talantīgais Žagars pieteicies NBA draftam» (στα Latvian). TV NET. 20 Απριλίου 2019. Ανακτήθηκε στις 19 Μαΐου 2019. CS1 maint: Μη αναγνωρίσιμη γλώσσα (link)
6. ↑  «Arturs Žagars joins BC Kalev / Cramo». *bckalev.ee* (στα Εσθονικά). 16 Φεβρουαρίου 2021.
7. ↑  «Europäisches Top-Talent Arturs Zagars verstärkt die Löwen». *basketball-loewen.de* (στα Γερμανικά). 12 Ιανουαρίου 2022. Ανακτήθηκε στις 19 Ιανουαρίου 2022.
8. ↑  «Kėdainių „Nevėžio-Optibet" atakoms diriguos latvis Artūras Martinas Žagaras». *kknevezis.lt* (στα Λιθουανικά). 20 Ιουλίου 2022. Ανακτήθηκε στις 29 Σεπτεμβρίου 2022.
9. ↑  «Serbia big man Pecarski named MVP, tops All-Star Five». FIBA. 5 Αυγούστου 2018. Ανακτήθηκε στις 19 Μαΐου 2019.
10. 1 2  «Zagars' record-breaking assist tally caps Latvia's historic World Cup finish». *BasketNews.com*. Ανακτήθηκε στις 9 Σεπτεμβρίου 2023.

Εξωτερικοί σύνδεσμοι
--------------------

* Άρτουρς Ζάγκαρς στο acb.com
* Άρτουρς Ζάγκαρς στο proballers.com
* Άρτουρς Ζάγκαρς στο realgm.com
* Άρτουρς Ζάγκαρς στο fiba.basketball